CELEX: 31985R3378
Language: el
Date: 1985-11-29 00:00:00
Title: Κανονισμός (ΕΟΚ) αριθ. 3378/85 της Επιτροπής της 29ης Νοεμβρίου 1985 που τροποποιεί τον κανονισμό (ΕΟΚ) αριθ. 3007/84 περί λεπτομερειών εφαρμογής της πριμοδοτήσεως υπέρ των παραγωγών προβείου κρέατος

Avis juridique important

|

31985R3378

Κανονισμός (ΕΟΚ) αριθ. 3378/85 της Επιτροπής της 29ης Νοεμβρίου 1985 που τροποποιεί τον κανονισμό (ΕΟΚ) αριθ. 3007/84 περί λεπτομερειών εφαρμογής της πριμοδοτήσεως υπέρ των παραγωγών προβείου κρέατος  

Επίσημη Εφημερίδα αριθ. L 321 της 30/11/1985 σ. 0067 - 0067 Ισπανική ειδική έκδοση: Κεφάλαιο 03 τόμος 39 σ. 0084  Πορτογαλική ειδική έκδοση : Κεφάλαιο 03 τόμος 39 σ. 0084 

***** ΚΑΝΟΝΙΣΜΟΣ (ΕΟΚ) αριθ. 3378/85 ΤΗΣ ΕΠΙΤΡΟΠΗΣ  της 29ης Νοεμβρίου 1985  που τροποποιεί τον κανονισμό (ΕΟΚ) αριθ. 3007/84 περί λεπτομερειών εφαρμογής της πριμοδοτήσεως υπέρ των παραγωγών προβείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1312/85 (2), και ιδίως το άρθρο 5 παράγραφος 10,  Εκτιμώντας:  ότι το άρθρο 3 του κανονισμού (ΕΟΚ) αριθ. 3007/84 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 343/85 (4), προβλέπει περίοδο υποβολής των αιτήσεων πριμοδοτήσεως και ότι, επιπλέον επιτρέπεται στα κράτη μέλη να καθορίσουν συντομότερη περίοδο εντός της εν λόγω περιόδου· ότι για να ληφθούν καλύτερα υπόψη οι διαφορετικές συνθήκες εκμεταλλεύσεως ορισμένων παραγωγών πρέπει να επιτραπεί στα κράτη μέλη να προβλέψουν μία δεύτερη περίοδο υποβολής των αιτήσεων·  ότι για τους ίδιους λόγους πρέπει να οριστεί επακριβώς ότι τα κράτη μέλη που πληρώνουν προκαταβολή, μπορούν να καθορίσουν περίοδο υποβολής για τις αιτήσεις, που είναι προγενέστερη από την 1η Δεκεμβρίου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβατοειδών και Αιγοειδών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 παράγραφος 2 πρώτο εδάφιο του κανονισμού (ΕΟΚ) αριθ. 3007/84 αντικαθίσταται από το ακόλουθο κείμενο:  «Οι αιτήσεις πριμοδοτήσεως και ενδεχομένως προκαταβολής, υπέρ των παραγωγών προβείου κρέατος, υποβάλλονται στις αρμόδιες αρχές που ορίζονται από κάθε κράτος μέλος, κατά τη διάρκεια περίοδου που αρχίζει τη 1η Δεκεμβρίου και τελειώνει στις 30 Απριλίου. Τα κράτη μέλη μπορούν ωστόσο να καθορίσουν μία ή δύο μη συνεχείς περιόδους υποβολής των αιτήσεων, συντομότερες εντός της προαναφερόμενης περιόδου. Ωστόσο, για να επιτραπεί η δυνατότητα πληρωμής μιας προκαταβολής, σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1837/80, τα κράτη μέλη μπορούν να καθορίσουν μια περίοδο προγενέστερη από τη 1η Δεκεμβρίου.  Σε περίπτωση που ένα κράτος μέλος καθορίζει δύο περίοδους, ένας παραγωγός αυτού του κράτους μέλους μπορεί να υποβάλει την αίτηση κατά τη διάρκεια μίας μόνο από τις δύο περιόδους».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την περίοδο εμπορίας 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Νοεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 137 της 27. 5. 1985, σ. 22.  (3) ΕΕ αριθ. L 283 της 27. 10. 1984, σ. 28.  (4) ΕΕ αριθ. L 38 της 9. 2. 1985, σ. 12.